**Hankedokument**

Hankija: **Aktsiaselts Järvamaa Haigla**

Hanke nimetus: **„Transpordiraamide ostmine“**

**Hanke tehniline kirjeldus, pakkumusevorm ja Pakkuja ....................................... kinnitused, et Pakkumus vastab Hankija poolt käesolevas dokumendis esitatud tingimustele.**

Aktsiaselts Järvamaa Haigla kutsub kõiki hankest huvitatud isikuid ja võimalikke pakkujaid osalema alla lihthanke piirmäära jääval riigihankel „Transpordiraamide ostmine“, millise objektiks on käesolevatest tehnilisest tingimustest tulenevatele nõuetele vastavate transpordiraamide soetamine. Hankeobjektiks olevate seadmete tehnilise kirjelduse ning hankelepingu oluliste tingimustega palume tutvuda käesolevas hankedokumendis.

Pakkumused tuleb esitada elektronposti teel **hiljemalt 14. oktoobril 2020.a kell 10:00 aadressile** **haigla@jmh.ee****.** Elektronkirja teemareale tuleb märkida *„Transpordiraamid“*. Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressile hiljemalt eelnimetatud tähtpäevaks ja kellaajaks, ei osale pakkumismenetluses. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasilükkamisele.

Kogu käesolevat hankemenetlust, hankeobjekti puudutavaid tehnilisi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile haigla@jmh.ee.

Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutavate seadmete tarneaja, garantiijärgse hooldusteenuse osutamise võimalikkuse, tingimuste ning tasu suuruse ja seadmete maksumuse üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim maksumus.

Hankija jätab endale õiguse kõikide pakkumuste tagasi lükkamiseks.

Eduka pakkujaga sõlmitakse hankeleping. Poolte vahelisele hankelepingule kohaldatakse Eesti Vabariigi õigust. Hankelepingust tulenevad vaidlused lahendatakse eelkõige läbirääkimiste teel. Juhul kui lepingust tõusetunud vaidluste lahendamine ei ole läbirääkimiste teel võimalik, lahendatakse vaidlus esmases järjekorras Pärnu maakohtus.

Pakkumus tuleb esitada vastavalt lisatud tehnilisele kirjeldusele.

**Kahe transpordiraami hind Hankijale: ................... € + käibemaks**

**Transpordiraami mark ja mudel ……………….**

**Tehniline kirjeldus ja nõuded transpordiraamile (2 tk)**

|  |  |  |
| --- | --- | --- |
| **Jrk**  | **Funktsionaalne omadus**  | **Vastavus nõudele (Jah/Ei) ja/või parameetri arvväärtus** |
|  | **Üldnõuded**  |  |
|  | Raami kõrgus peab olema juhitav jalgpedaalide abil |  |
|  | Kõrguse reguleerimine vahemikus vähemalt 540 – 900 mm  |  |
|  | Raami laius maksimaalselt 750 mm |  |
|  | Lamamispind kaheosaline |  |
|  | Seljaosa kalle reguleeritav vähemalt 70° |  |
|  | Varustatud tilgajala kinnitusega |  |
|  | Trendelenburg vähemalt 14° |  |
|  | Madrats vähemalt 80 mm, hügieeniline, vedelikke mitte läbilaskev |  |
|  | Küljeraamide nurgad peavad olema ümardatud (kaarekujulised) |  |
|  | Käepidemed raami lükkamiseks peatsis ja jalutsis |  |
|  | Käepidemed lükkamiseks peavad olema ühes tükis (pika toruna)  |  |
| 1.12. | Raam peab olema varustatud põrkeratastega |  |
| 1.13. | Kandevõime vähemalt 225 kg |  |
| 1.14. | Raami rattad peavad olema varustatud kesklukustusega, lukustatavad ühe kangiga |  |
| 1.15. | Rataste lukustuskang kahte ratast ühendava toruna |  |
|  | **Muud nõuded**  |  |
|  | Seadmete garantiiaeg on vähemalt 24 kuud seadmete vastuvõtmisest. Palume märkida pakutava garantiiaja pikkus kalendrikuudes. |  |
|  | Tarnija tagab garantiiajal oma kulul seadme täishoolduse, mis sisaldab seadme tootja poolt ette nähtud korralist hooldust, rikete kõrvaldamiseks teostatavaid remonttöid ja vajadusel kasutaja konsultatsioone. |  |
|  | Seade on varustatud paberkandjal tootjapoolsete inglisekeelsete originaaljuhenditega ning eestikeelse kasutus-, hooldus- ja ohutusjuhendiga. |  |
|  | Seadme eest tasumine toimub peale kauba üleandmis-vastuvõtmisakti vormistamist ja allkirjastamist mõlema osapoole esindaja poolt 30 päeva jooksul Pakkuja poolt arve esitamisest. Kauba üleandmise-vastuvõtmise akti kohustub vormistama pakkuja. Poolte esindajate poolt allkirjastatud üleandmise-vastuvõtmise akt on aluseks arve väljastamisele. |  |
|  | Tarneaeg lepingu sõlmimisest kuni 8 nädalat. |  |
|  | Pakkumus sisaldab raamide transporti ja paigaldust Hankija asukohta Paide, Pärnu tn 53. |  |

Pakkujate pakkumused peavad olema jõus vähemalt 60 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et pakkumus vastab kõikidele käesolevast hankedokumendist tulenevatele tingimustele ning et ta nõustub kõikide käesolevast dokumendist tulenevate tingimustega.

Ametinimetus: ............................

Pakkumuse koostaja kinnitab esitatud andmete õigsust (nimi ja allkiri): ...........................

 /allkirjastatud digitaalselt/

Allkirjastamise kuupäevaks loetakse digitaalallkirja kuupäeva.